Frenzy

Frenzy ass e brittesche Kriminalfilm vum Alfred Hitchcock aus dem Joer 1972 no dem Roman Goodbye Piccadilly, Farewell Leicester Square vum Arthur La Bern.

 Ëm wat geet et am Film? 
Um Bord vun der Themse gëtt d'Läich vun enger plakeger Fra, déi mat enger Krawatt erwiergt gouf, fonnt. Et ass net déi éischt doudeg Fra déi sou fonnt gouf. De Chef-Inspekter Oxford vu Scotland Yard muss déi Fäll ënnersichen.

 Cameo 
Den Alfred Hitchcock ass an enger Grupp Leit ze gesinn déi engem Riedner applaudéieren. Hien ass deen Eenzegen deen net an d'Hänn klappt. An enger anerer Zeen steet hie bei enger Koppel déi iwwer den Jack the Ripper diskutéiert.

Kategorie:Brittesch Filmer
Kategorie:Filmer 1972
Kategorie:Filmer vum Alfred Hitchcock